กรมหม่อนไหม เดินหน้าประชาสัมพันธ์สินค้าหม่อนไหมไทย ที่เบลเยี่ยม ตามนโยบายตลาดนำการผลิต
กรมหม่อนไหม ร่วมกับสำนักงานที่ปรึกษาการเกษตรต่างประเทศ ประจำสหภาพยุโรป เข้าร่วมจัดแสดงสินค้าและผลิตภัณฑ์หม่อนไหม ในงาน Essence of Thailand 2022 ประเทศเบลเยียม เมื่อวันที่ 2- 4 กันยายนที่ผ่านมา โดยมีสถานเอกอัครราชทูตไทย ณ กรุงบรัสเซลส์ ประเทศเบลเยี่ยม เป็นเจ้าภาพร่วม เพื่อเผยแพร่ประชาสัมพันธ์สินค้าเกษตรไทยในยุโรปอย่างต่อเนื่อง ภายในงานมีผู้สนใจเข้าชมมากกว่า 15,000 คน กรมหม่อนไหม จัดแสดงสินค้าและผลิตภัณฑ์หม่อนไหมที่หลากหลาย อาทิ ชุดผ้าไหมไทย ผ้าพันคอ หน้ากากอนามัยที่มีส่วนผสมของโปรตีนไหม สบู่จากโปรตีนไหม เป็นต้น นอกจากนี้ ยังมีการสาธิตกระบวนการสาวไหม ซึ่งเป็นกระบวนการต้นทางในการผลิตสินค้าและผลิตภัณฑ์หม่อนไหมที่มีคุณภาพและมาตรฐาน โดยมีผู้ร่วมงานให้ความสนใจเข้าชมเป็นจำนวนมาก